**ANEXA NR.1 LA REGULAMENTUL INTERN**

**NORME INTERNE**

**privind**

**OBIECTIVELE INDIVIDUALE ȘI INDICATORII DE PERFORMANȚĂ**

**Pentru perioada evaluată 01.01.2023-31.12.2023 și pentru următoarea perioadă pentru care se va face evaluarea conform art.94, alin.(4) din**

**Hotărârea nr.1336/28.10.2022.**

**I.PENTRU DEPARTAMENTUL CULTURAL ARTISTIC**

|  |  |  |
| --- | --- | --- |
| **Nr. crt.** | **Obiective individuale în perioada evaluată** | **Indicatori de performanţă** |
| 1. | Realizarea sarcinilor şi atribuţiilor stipulate în fișa postului, precum şi a termenelor de îndeplinire a sarcinilor | -număr programe realizate din număr programe planificate;  -gradul de realizare a atribuțiilor, promptitudinea şi operativitatea, capacitatea de a realiza sarcinile şi atribuțiile de serviciu în conformitate cu termene stabilite;  -număr de neconformități constatate anual;  -număr de erori în realizarea sarcinilor și atribuțiilor stipulate în fișa postului |
| 2. | Cunoașterea și aplicarea reglementărilor specifice activității compartimentului | -nivelul cunoștințelor și abilităților;  -însușirea procedurilor de lucru, reglementărilor legale specifice și punerea în aplicare a acestora;  -atenția pentru studiu individual, îmbunătățirea cunoștințelor profesionale |
| 3. | Respectarea normelor etice, a normelor de disciplina muncii și a normelor în domeniul sănătății și securității în muncă și situațiilor de urgență | -număr de sancțiuni aplicate în perioada respectivă;  -numărul incidentelor de sănătate în muncă și siguranță înregistrate într-o perioadă de timp |
| 4. | Îndeplinirea responsabilităţilor în raport cu relaţiile interpersonale/comunicarea | -calitatea și modul de comunicare în relațiile cu șefii ierarhici, colegii, terțe persoane din afara instituției, care trebuie să fie clar, coerent și eficient |
| 5. | Integrarea salariatului într-o echipă, colaborarea cu membrii echipei și capacitatea de a-și aduce contribuția proprie, când este necesar, prin participarea eficientă la realizarea obiectivelor acesteia | -capacitatea de a se integra într-o echipă, de a-si aduce contribuția prin participare efectivă pentru realizarea obiectivelor echipei |

**II. PENTRU DEPARTAMENTELE** FINANCIAR-CONTABILITATE- RESURSE UMANE- INVESTIȚII PATRIMONIU, TEHNIC-ADMINISTRATIV

|  |  |  |
| --- | --- | --- |
| **Nr. crt.** | **Obiective individuale în perioada evaluată** | **Indicatori de performanţă** |
| 1. | Cunoașterea și aplicarea reglementărilor specifice activității compartimentului | -nivelul cunoștințelor și abilităților profesionale ale salariatului necesare pentru îndeplinirea în mod optim a sarcinilor și atribuțiilor de serviciu, prevăzute în fișa postului;  -gradul de respectare de către salariat a prevederilor legale și a procedurilor aprobate;  -atenția pentru studiu individual, îmbunătățirea cunoștințelor profesionale |
| 2. | Realizarea sarcinilor și atribuțiilor stipulate în fișa postului, precum și a termenelor de îndeplinire a sarcinilor | -gradul de realizare a atribuțiilor, promptitudinea și operativitatea, capacitatea de a realiza sarcinile și atribuțiile de serviciu în conformitate cu termene stabilite;  -număr de erori/ neconformități constatate anual în realizarea sarcinilor și atribuțiilor stipulate în fișa postului;  -înregistrarea/ comunicarea/ arhivarea tuturor documentelor în termenul legal;  -ponderea în care reglementările și procedurile aplicabile domeniului de activitate sunt aplicate în mod corect;  -încadrarea în termenele de realizare a activităților/ lucrărilor repartizate |
| 3. | Respectarea normelor etice, a normelor de disciplina muncii și a normelor în domeniul sănătății și securității în muncă și situațiilor de urgență | -număr de sancțiuni aplicate în perioada respectivă;  -numărul incidentelor de sănătate în muncă și siguranță înregistrate într-o perioadă de timp |
| 4. | Îndeplinirea responsabilităţilor în raport cu relaţiile interpersonale/ comunicarea;  Integrarea salariatului într-o echipă | -calitatea și modul de comunicare în relațiile cu șefii ierarhici, colegii, terțe persoane din afara instituției, care trebuie să fie clar, coerent și eficient;  -capacitatea de a se integra într-o echipă |
| 5. | Asumarea responsabilităților pentru lucrările efectuate, pentru calitatea și erorile constatate | -număr de cazuri în care salariatul nu și-a asumat responsabilitatea pentru lucrările efectuate, pentru calitatea și erorile constatate |

Prezenta anexă face parte integrantă din Regulamentul Intern .

**DIRECTOR**